Мапэт-шоў - Вікіпэдыя

# Мапэт-шоў

### Зьвесткі зь Вікіпэдыі — вольнай энцыкляпэдыі.

Мапэт-шоў ("The Muppet Show" (дакладны пераклад "Шоў Мапэтаў")) — тэлевізійны серыял, зроблены ў выглядзе тэатра-кабарэ з удзелам лялек-мапэтаў і запрошанай зоркі (чалавек). Быў створаны ў 1976 годзе лялечным майстрам і рэжысэрам Джымам Гэнсанам. Скончыў сваё існаваньне ў 1981 годзе.

Мапэт-шоў

## [рэдагаваць] Гісторыя

У 1969 малады амбіцыйны актор і майстар-лялечнік Джым Гэнсан (Jim Henson, поўнае імя – Джэймс Дональд Гэнсан малодшы, James Donald Henson Jr) распачаў працу ў тэлевізійным пазнавальным праекце "Вуліца Сэзам" (Sesame Street). Але з цягам часу рамкі працы для маленькіх дзяцей сталі для яго занадта малымі й ён задумаўся аб стварэньні праґрамы якая была б аднолькава цікавая для прадстаўнікоў усіх катэгорыяў гледачоў. Нават былі створаны дзве пілётныя серыі. Але кіраўніцтва каналу "CBS", вырашыўшы дарэмна не рызыкаваць, паставіла шоў у этэр з ранку а 7:30, у час, які быў звычайна аддадзены рэгіянальным філіям каналу, таму мапэты амаль нікога не зацікавілі.

Але адным з нешматлікіх аматараў "Мапэт Шоў" быў сэр Лю Грэйд (Lew Grade), кіраўнік ангельскай тэлекампаніі ATV. Ён узяў Гэнсана пад сваю апеку, запрасіў яго ў Брытанію дзеля стварэньня шоў, знайшоў выхад на кампанію ITV Інтэртэйнмант, якая стала прадаваць прадукцыю Гэтсана на сусьветны тэле-кірмаш. Грэйд таксама прапанаваў ідэю, якая стала адмэтнай рысаю "Мапэт-Шоў": запрашэньне ў госьці зорак (вядомых актораў тэатру й кіно, сьпевакоў, музыкаў), над якімі, альбо з удзелам якіх прапанавалася жартаваць і зьдзеквацца з дапамогай мапэтаў.

Але праз некаторы час фармат тэле-шоў перастаў задавальняць Гэнсана і ён спачатку ў якасьці экспэрымэнту, а пасьля сур'ёзна пачаў ствараць мастацкае кіно з удзелам мапэтаў. У 1981 "Мапэт-Шоў" зачынілася.

## [рэдагаваць] Мапэты

### [рэдагаваць] Галоўныя пэрсанажы

- Кэрміт (Kermit the Frog) - рэжысёр, гаспадар і канфэрансье шоў
- Спадарышня Піґі (Miss Piggy) - глямурная сьвінка, мроячая аб ўласнае зорнасьці й каханьні Кэрміта. Супэрзорка серыялу "Сьвіньні ў Космасе" (Pigs in Space)
- Скутэр (Scooter) - асыстэнт Кэрміта й пляменьнік гаспадара тэатру, ў якім праходзіць шоў
- Ґонза (Gonzo) - апэратар, неадэкватная істота, артыст шоў, усебаковы псыхапат. Безадказна закаханы ў Піґі
- Фозі (Fozzie Bear) - слабога таленту камічны мядзьведзь. Неафіцыйна другі пэрсанаж, пасля Кэрміту. Зорка серыялу "Мядзьвежы Патруль" (Bear On Patrol)
- Доктар Бансэн (Dr. Bunsen Honeydew) - Кіраўнік Мапэт-лябараторыі. Вучоны й вынаходнік
- Бікэр (Beaker) - асыстэнт і галоўны лябараторны пацук доктара Бансэна
- Доктар Ціз (Dr. Teeth) - лідар й клявішнік супэр-гіпэр-ультра крутога гурту "Доктар Ціз і Электрычны Мэйхэм"
- Сэржант Флёйд Пэпэр (Sgt. Floyd Pepper) - басыст і харызматычнае асоба з гурту доктара Цізу
- Рольф (Rowlf the Dog) - піяніст, які зрывае дахі сваёй ігрой
- Джэніс (Janice) - хіпанутая чыкса, лідар-ґітарыстка бэнду. Аб'ект пасюднага кадражу Флёйду
- Зьвер (Animal) - дзікі й неадэкватны бубнач гурту
- Зут (Zoot) - саксафаніст з гурту доктара Цізу, які заўсёды сьпіць
- Ліпс (Lips) - трубач гурту
- Статлер і Вальдорф (Statler & Waldorf) - два дурных і даўно зьехаўшых з глузду старых, якія прыходзяць на кожнае шоў, толькі дзеля таго, каб яго крытыкаваць

### [рэдагаваць] Дапаможныя пэрсанажы

- Швэцкі кухар (The Swedish Chef) - пародыя на шматлікія кулінарныя шоў. Дзядзька размаўляючы на (быццам) швэцкае мове й гатуючы ежу незусім прыстасаваную для спажытку, кшталту жывога кураня.
- Сэм, Лысы амэрыканскі арол (Sam the (American Bald) Eagle) - зануда, амэрыканскі зьверхпатрыёт і саманазваны цэнзар Шоў.
- Дыктар Мапэт-навінаў (The Muppet newscaster) - пэрсанаж чытаючы кароткія анонсы здапрэньняў у якія сам жа праз імгненьне трапляе.
- Лінк Сьвінапульс (Link Hogthrob) - Бессьмяротны, але й бязмозглы парсюк. Капітан зоркалёту "Сьвінны шлях" (Swinetrek). Зорка серыялаў "Сьвіньні ў космасе" ды "Мядзьвежы патруль"
- Доктар Юліюс Чужакумпяк (Dr. Julius Strangepork) - вайскова-касьмічны доктар, афіцэр зоркалёту "Сьвінны шлях". Гэрой серыялу "Сьвіньні ў космасе"
- Звар'яцелы Гары (Crazy Harry) - піратэхнік і экспэрт па бомбах. Празьмерны аматар ўсялякіх выбухаў.
- Лятаючыя браты Сучыні (The Flying Zucchini Brothers) - гурт акрабатаў і паветраных гімнастаў, вядомыя сваімі стрэламі жывымі істотамі з гарматы.
- Дзядзечка Мерцьвяк (Uncle Deadly) - фантом "Мапэт шоў". Злы пэрсанаж, які валэндаецца па будынку тэатру дзе праходзіць Шоў і адчасу дэманструе сябе.
- Іншыя асобы - лялькі, якія ня граюць асаблівых роляў, альбо створаныя на адно ці два шоў.

### [рэдагаваць] Акторы-кіраўнікі

- Джым Гэнсан (Jim Henson) - аўтар і майстар усіх мапэтаў. У Шоў кіраваў Кэрмітам, Швэцкім Кухарам, Рольфам, Доктарам Цізам, Вальдорфам, Дыктарам Навінаў, Капітанам Лінкам Сьвінапульсам. У 1980-е гады сышоў у рэжысуру й больш кіраваньнем лялек не займаўся. Сканаў у 16 траўня 1990 г.
- Фрэнк Оз (Frank Oz) сапраўднае імя Рычард Фрэнк Азновіч (Richard Frank Oznowicz ) - даўні паплечнік Гэнсана яшчэ па "Вуліцы Сэзам". Лялечнік, актор, рэжысёр, агучваў джэдая Ёду ў эпапэі "Зорныя Бойкі" Star Wars. У Шоў адказваў за Піґі, Фозі, рукі Швэцкага Кухара, Амэрыканскага арла Сэма, Зьвера, аднаго з братоў Сучыні.
- Джэры Нэльсан (Jerry Nelson) поўнае імя Джэром Нэльсан ( Jerome Nelson) - актор-лялечнік. Кіраваў Флёйда Пэпэрсам, Доктарам Юліюсам Чужакумпяком, Дзядзечкай Мерцьвяком, Звар'яцелым Гары, адным з братоў Сучыні, пасьля сьмерці Рычарда Ганта ўзяўся кіраваць Статлерам.
- Рычард Гант (Richard Hunt) - актор-лялечнік. Кіраўнік Скутэра, Бікэра, Статлера, Джэніс,аднаго з братоў Сучыні й іншых мапэтаў. Сканаў 7 студзеня 1992 г. ад хваробы на СНІД.
- Дэйв Ґоэльз (Dave Goelz) - актор-лялечнік. Кіраўнік Ґонзы, Доктара Бансэна, Зута, аднаго з братоў Сучыні й г.д.
- Стыў Вітмайр (Steve Whitmire) - актор-лялечнік. Кіраўнік Ліпса й разнастайных дадатковых мапэтаў. Пасьля сыходу Джыма Гэнсана ў рэжысуру, атрымаў у спадчыну Кэрміта. А пасьля скону Ганта Бікэра.
- Люіза Ґольд (Louise Gold) - спявачка й акторка-лялечніца. У Шоў кіравала дадатковымі пэрсанажамі.
- Кэці Мулен (Kathy Mullen) поўнае імя Кэтрын Мулен (Kathryn Mullen) - акторка, лялечніца, рэжысорка галасоў, акторка агучваньня. Агучвала дадатковыя пэрсанажы.
- Эрэн Оскар (Eren Ozker) - акторка й лялечніца. Працавала ў Шоў у першым сэзоне, была першай кіраўніцай Джэніс і разнастайнымі дадатковымі пэрсанажамі. Сканала ад хваробы на СНІД 25 лютага 1993 г.
- Джон Лаўлэдзі (John Lovelady) - актор-лялечнік. Працаваў у Шоў у першым сэзоне. Быў першым кіраўніком Звар'яцелага Гары.

## [рэдагаваць] Запрошаныя зоркі

### [рэдагаваць] Першы сэзон

- Джым Наборс (Jim Nabors)
- Сэндзі Дункан (Sandy Duncan)
- Рыта Марэна (Rita Moreno)
- Рут Базі (Ruth Buzzi)

- Джоэль Ґрэй (Joel Grey)
- Пол Вільямс (Paul Williams)
- Лена Горн (Lena Horne)
- Пітэр Усьцінаў (Peter Ustinov)

- Флёрэнс Гэндэрсан (Florence Henderson)
- Валеры Гарпэр (Valerie Harper)
- Кэндзіс Бэргэн (Candice Bergen)
- Брус Форсіт (Bruce Forsyth)
- Гарві Корман (Harvey Korman)
- Шарль Азнавур (Charles Aznavour)
- Бэн Вэрэн (Ben Vereen)
- Вінсэнт Прайс (Vincent Price)
- Твіґі (Twiggy)
- Філіс Дзілер (Phyllis Diller)
- Этэль Мэрман (Ethel Merman)
- Корні Сьцівэнс (Connie Stevens)
- Авэры Шрайбэр (Avery Schreiber)
- Джульет Праўс (Juliet Prowse)
- Кэй Балярд (Kaye Ballard)
- Мумэншанц (Mummenschanz)

### [рэдагаваць] Другі сэзон

- Джордж Бёрнс (George Burns)
- Рыч Літль (Rich Little)
- Мадлена Кан (Madeline Kahn)
- Эдґар Бэрґэг (Edgar Bergen)
- Дом Дэльюіс (Dom Deluise)
- Нэнсі Вокэр (Nancy Walker)
- Сьціў Марцін (Steve Martin)
- Бэрнадэта Пітэрс(Bernadette Peters)
- Мільтан Бэрль (Milton Berle)
- Дон Кноц (Don Knotts)
- Тэрэза Бруэр (Teresa Brewer)
- Джон Клін (John Cleese)

- Зіра Мостэль (Zero Mostel)
- Рудольф Нурыеў (Rudolph Nureyev)
- Джудзі Колінз (Judy Collins)
- Элтан Джон(Elton John)
- Боб Гоўп (Bob Hope)
- Джулі Эндрус (Julie Andrews)
- Пітэр Сэйлерс (Peter Sellers)
- Лю Роўлз (Lou Rawls)
- Джэйн Морґан (Jaye P. Morgan)
- Пэтуля Клярк (Petula Clark)
- Клеа Лейн(Cleo Laine)
- Клярыса Лехман (Cloris Leachman)

### [рэдагаваць] Трэці сэзон

- Элен Кэдзі (Helen Reddy)
- Рой Клярк (Roy Clark)
- Джын Стэплтан (Jean Stapleton)
- Джэймс Коко (James Coco)
- Лібэрэйз (Liberace)
- Ларэта Лін (Loretta Lynn)
- Эліс Купэр (Alice Cooper)
- Шэрыл Ляд (Cheryl Ladd)
- Пэрль Бэйлі (Pearl Bailey)
- Крыс Крысофэрсан і Рыта Кулідж (Kris Kristofferson & Rita Coolidge)
- Рэйчыл Вэльш (Raquel Welch)
- Леа Сэер (Leo Sayer)
- Хільда Раднэр (Gilda Radner)

- Марыса Бэрэнсан (Marisa Berenson)
- Спайк Міліґан (Spike Milligan)
- Элькэ Сомэр (Elke Sommer)
- Дэні Кэй (Danny Kaye)
- Леслі Эн Варэн (Lesley Ann Warren)
- Гары Бэляфонтэ (Harry Belafonte)
- Сільвестар Сталёнэ(Sylvester Stallone)
- Роджэр Мілер (Roger Miller)
- Рой Роджэрс і Дэйль Эванс (Roy Rogers & Dale Evans)
- Лін Рэдґрэйв (Lynn Redgrave)
- Леслі Уґамс (Leslie Uggams)

### [рэдагаваць] Чацьвёрты сэзон

- Джон Дэнвэр (John Denver)
- Лінда Лавін (Linda Lavin)
- Шылдс і Ярнэль (Shields & Yarnell)
- Крыстэль Ґэйль (Crystal Gayle)
- Кэні Роджэрс (Kenny Rogers)
- Дадлі Мур (Dudley Moore)
- Віктар Борґ (Victor Borge)
- Бэвэрлі Сілс (Beverly Sills)

- Лайза Мінэлі (Liza Minnelli)
- Лола Фаляна (Lola Falana)
- Філіс Джордж (Phyllis George)
- Арла Ґатры (Arlo Guthrie)
- Даен Кэнан (Dyan Cannon)
- Крыстафер Рыв(Christopher Reeve)
- Лінда Картэр (Lynda Carter)
- Марк Гэміль (Mark Hamill)

- Дзізі Ґілеспі(Dizzy Gillespie)
- Эн Мюрэй (Anne Murray)
- Джонатан Вінтэрс (Jonathan Winters)
- Эндзі Вільямс (Andy Williams)
- Дуґ Гэнінґ (Doug Henning)
- Караль Чэнінґ (Carol Channing)
- Даяна Рос(Diana Ross)
- Алан Аркін (Alan Arkin)

### [рэдагаваць] Пяты сэзон

- Караль Бёрнэт (Carol Burnett)
- Роджэр Мур (Roger Moore)
- Шырлі Бэйсі (Shirley Bassey)
- Джэймс Кобёрн (James Coburn)
- Брук Шылдс (Brooke Shields)
- Тоні Рэндал (Tony Randall)
- Лінда Ронстадт (Linda Ronstadt)
- Ґлена Джэксан (Glenda Jackson)

- Ларэта Світ (Loretta Swit)
- Мак Дэвіс (Mac Davis)
- Джоан Баэс (Joan Baez)
- Жан-П'ер Рампаль (Jean-Pierre Rampal)
- Крыс Лянґам (Chris Langham)
- Гал Ліндэн (Hal Linden)
- Джоні Кэш (Johnny Cash)
- Дэбі Гары (Debbie Harry)

- Джэн Кэлі (Gene Kelly)
- Пол Сайман (Paul Simon)
- Ґледіс Найт (Gladys Knight)
- Волі Боаґ (Wally Boag)
- Бадзі Рыч (Buddy Rich)
- Марці Фэльдман (Marty Feldman)
- Сэнар Вэнс (Senor Wences)
- Мэліса Манчэсьцер (Melissa Manchester)

## [рэдагаваць] Мапэцяняты

"Muppet Babies" (у пракаце СССР ішоў, як "Куколки-малышки" )- анімацыйны серыял студыі Джыма Гэнсана ў якім ідзе гаворка аб дзіцінстве асноўных мапэтаў Кэрміта, Піґі, Ґонзы, Фозі, Рольфа, Зьвера, Скутэра, Бансана, Бікэра. У серыяле таксама сустракаюца маладыя Статлер і Вальдорф й дадатковыя пэрсанажы: сястра-блізньнюк Скутэра - Скітэр і Няня мапэтаў. Ня гледзячы на апеку Няні мапэты, паўсюдна трапляюць у разнастайныя прыгоды. Адметная рыса "Мапэцянятаў" - свет паказаны, нібы з пункту гледжаньня дзяцей, ад дарослых застаюцца толькі ногі й галасы. Фільм знят як маляваная анімацыя, з выяўнымі цытатамі з мастацкага й дакумэнтальнага кіно.

### [рэдагаваць] Здымачны гурт

- Стваральнік: Джым Гэнсан
- Рэжысёры: Джон Ґібс (John Gibbs) і Боб Рычардсан (Bob Richardson)
- Сцэнарысты: Джым Гэнсан , Кацярына Лоўрэнс (Katherine Lawrence) (першы эпізод), Кэн Кунс (Ken Koonce) , Сіньдзі МакКэй (Sindy McKay) , Гэнк Сараян (Hank Saroyan) , Джэфры Скот (Jeffrey Scott) , Марк Стрэтан (Mark Stratton) і Лары Свэрлаў (Larry Swerdlove)
- Акторы-агучкі: Ґрэґ Бэрґ (Greg Berg): Малы Фозі, Малы Скутэр , Барбара Білінґслі (Barbara Billingsley): (Няня) , Дэйв Кулер (Dave Coulier) (1985–1991): Малы Зьвер, Малы Бансан, Дзядзька Статлер, Дзядзька Вальдорф , Кэці Лей (Katie Leigh): (Малы Рольф) , Гаўі Мэндал (Howie Mandel) (1984–1985): Малы Зьвер, Малы Бансан, Малая Скітэр , Лоры О'Браен (Laurie O'Brien): (Малая Піґі) , Расі Тэйляр (Russi Taylor): (Малы Гонза)

, Фрэнк Вэлькэр (Frank Welker): Малы Кэрміт, Малая Скітэр (1985–1991), Малы Бікэр

## [рэдагаваць] Іншыя Мапэт праекты

- Сэм і сябры (Sam and Friends (1955))
- Князь Жабак (Frog Prince (1971))
- Брэмэнскія Мапэт-музыкі (The Muppet Musicians of Bremen (1972))
- Калядны глякавы аркестр Эмэта Отэра (Emmet Otter's Jug Band Christmas (1977))
- Джон Дэнвэр і Мапэты: Каляды разам (тэлевізійны) (John Denver and the Muppets: A Christmas Together (1979))
- Мапэт-фільм (The Muppet Movie (1979))
- Вялікае Мапэт-бязглузьдзе (The Great Muppet Caper (1981))
- Мапэты захопываюць Манхэтэн (Тhe Muppets Take Manhattan (1984))
- Каляды Мапэт-сям'і (A Muppet Family Christmas (1987))
- Мапэт-сьвет Вольта Дыснэю (тэлевізійны) (The Muppets at Walt Disney World (1990))
- МапэтВізія 3D Джыма Гэнсана (3D фільм) (Jim Henson's MuppetVision 3D (1991))
- Каляднае Мапэт-бязглузьдзе (The Muppet Christmas Carol (1992))
- Мапэт-Выспа скарбаў (Muppet Treasure Island (1996))
- Мапэты ў Космасе (Muppets from Space (1999))
- Гэта вельмі вясёлая калядная мапэт-кіношка (It's a Very Merry Muppet Christmas Movie (2002))
- Дрыгвяныя гады Кэрміта (Kermit's Swamp Years (2002))
- Мапэт-Чараўнік краіны Оз (The Muppets' Wizard of Oz (2005))

## [рэдагаваць] Мапэт-спасылкі

- "Зорныя Бойкі" ў гасьцях у "Сьвіньняў у Космасе"
- Мапэт Шоў
- Вікі-мапэты

Атрымана з «http://be.wikipedia.org../../../%D0%BC/%D0%B0/%D0%BF/%D0%9C%D0%B0%D0%BF%D1%8D%D1%82-%D1%88%D0%BE%D1%9E.html»

Катэгорыя: Тэлевізійныя сэрыялы

##### Views

- Артыкул
- Гутаркі
- Бягучая вэрсія

##### Пошук

##### На іншых мовах

- Dansk
- Deutsch
- English
- Français
- עברית
- Nederlands
- Polski
- Português
- Simple English
- Svenska
- Suomi
- 中文